Diari Oficial de la Generalitat Valenciana


Sumari del DOGV 5895, del 18-11-2008 (2008/13736)

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a Agromat, SL, l'autorització ambiental integrada per a una explotació d'engreixament de bestiar porcí al terme municipal de Benlloch.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5895

Data del DOGV
:   18-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13782


Data del document
:   29-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Benlloc
    * porcí
    * empresa privada

RESOLUCIÓ de 29 d'abril de 2008, de la Direcció General per al Canvi Climàtic, per la qual s'atorga a Agromat, SL, l'autorització ambiental integrada per a una explotació d'engreixament de bestiar porcí al terme municipal de Benlloch. [2008/13134]  
Vistos els documents que es troben en l'expedient 290/06 IPPC, instruït a instàncies d'Agromat, SL, a fi d'obtenir l'autorització ambiental integrada per a una explotació d'engreixament de bestiar porcí, a la partida de les Casetes, polígon 20, parcel·la 93, del terme municipal de Benlloch (Castelló), s'emet aquesta resolució de conformitat amb els següents  
Antecedents de fet  
Primer. Amb data 28 de desembre de 2006, José Mateu Ortí, en representació d'Agromat, SL, amb CIF B-12403085, presenta en la Conselleria de Territori i Habitatge una sol·licitud d'autorització ambiental integrada per a una explotació de bestiar porcí d'enceball amb emplaçament a la partida de les Casetes, parcel·la 93 del polígon 2, del terme municipal de Benlloch (Castelló), que es detalla en l'annex I.  
Segon. Amb data 27 d'abril de 2007, el titular presenta la documentació necessària per a iniciar la tramitació de l'expedient, en el qual consta una còpia de l'informe de compatibilitat urbanística expedit per l'Ajuntament de Benlloch en data 3 de gener de 2007.  
Tercer. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la suficiència de la documentació que acompanya la sol·licitud.  
Quart. Amb data 3 d'octubre de 2007 es rep un informe de suficiència favorable de la Conselleria d'Agricultura, Pesca i Alimentació.  
Cinqué. Amb data 19 d'octubre de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la Llei 2/2006, de 5 de maig, de prevenció de la contaminació i qualitat ambiental i se'n publica l'anunci en el Diari Oficial de la Comunitat Valenciana (núm. 5622).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Benlloch. En l'expedient consta el certificat de la informació pública.   
Sisé. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 10 de març de 2008 es rep un informe d'adequació favorable de la Conselleria d'Agricultura, Pesca i Alimentació.  
Vuité. Amb data 26 de març de 2008 es rep un informe d'adequació favorable de la Confederació Hidrogràfica del Xúquer, amb condicions que s'han recollit en aquesta resolució.  
Amb data 23 d'abril de 2008 es rep via fax una resolució de la Direcció Territorial de Castelló de la Conselleria d'Agricultura, Pesca i Alimentació, de data 15 d'abril de 2008, per la qual s'inscriuen en el Registre d'Explotacions Ramaderes de la Comunitat Valenciana, establit per la Llei 6/2003, les modificacions sol·licitades en l'expedient núm. 1306.EAX.TIB.036 en els termes següents:   
Tipus de modificació en el REGA:  
Actualització de la capacitat en l'explotació número ES773173139282  
Espècies i classificacions zootècniques objecte de la modificació en el REGA:  
Porcs per a enceball: 15.000 places de porcs d'enceball.  
Així mateix, s'han incorporat a l'expedient els informes emesos pel Servei de Protecció de l'Ambient Atmosfèric i el Servei de Residus Industrials d'aquesta Conselleria.  
Nové. Amb data 28 d'abril de 2008 es realitza el tràmit d'audiència a l'interessat, i es presenta una al·legació amb el següent tenor literal: «se sol·licita que es reculla en la resolució de l'autorització ambiental integrada una al·legació que indique el reconeixement de les 15.000 places autoritzades per la CAPA, que són les que es corresponen amb les edificacions i infraestructures». En la proposta de resolució no es pren en compte, per considerar-se una modificació substancial.  
Deu. Amb data 29 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expdient 290/06 IPPC de sol·licitud d'autorització ambiental integrada, promogut per Agromat, SL, per a una explotació d'engreixament de bestiar porcí amb una capacitat de 7.200 places de porcs d'enceball de 20 a 10 kg i 3.782 places de porcs de transició de 6 a 20 kg.  
Als anteriors fets s'apliquen els següents  
Fonaments de dret  
Primer. D'acord amb l'article 6 de la Llei 2/2006, de 5 de maig, de prevenció de la contaminació i qualitat ambiental, per la qual es desplega en l'àmbit de la Comunitat Valenciana la Llei 16/2002, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.b de l'annex I de la Llei 2/2006.   
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em confereix el Reglament Orgànic i Funcional de la Conselleria de Medi Ambient, Aigua, Urbanisme i Habitatge, resolc:  
Primer. Concedir a Agromat, SL l'autorització ambiental integrada per a l'explotació de bestiar porcí d'enceball amb emplaçament a la partida de les Casetes, parcel·la 93 del polígon 2, del terme municipal de Benlloch (Castelló), relativa al Projecte bàsic d'autorització ambiental integrada, visat pel Col·legi Oficial d'Enginyers Agrònoms de Llevant amb data 25 d'abril de 2007 i subscrit per Enrique Solaz Ródenas, la qual queda inscrita en el Registre General d'Instal·lacions IPPC de la Comunitat Valenciana amb el número 270-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 78.867,67 kg/any  
Amoníac total 42.720,88 kg/any  
Òxid nitrós total 340,37 kg/any  
Respecte a les emissions canalitzades, la instal·lació disposa de 8 focus d'emissió associats a 6 calderes de gasoil que s'empren per a calfar l'aigua necessària per a fer funcionar el sistema de calefacció per sòl radiant en les naus de transició i 2 grups electrògens per al motor d'extracció de l'aigua del pou com també en cas de talls o avaries en la xarxa.  
En el termini màxim de tres mesos, s'haurà d'aportar un informe de mesurament de les esmentades emissions realitzat per una ECMQA o una estimació d'aquestes. Així mateix, la periodicitat de mesurament de les emissions per part d'una ECMCA serà cada 5 anys.  
Els límits d'emissió que s'han d'aplicar per a cada focus seran els indicats en la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental.  
Així mateix, segons el Catàleg d'activitats potencialment contaminants de l'atmosfera, de l'annex IV, de la Llei 34/2007, de 15 de novembre, de qualitat de l'aire i protecció de l'atmosfera, l'activitat està inclosa en el grup C, concretament en l'epígraf 3.1.1. «Generadors de vapor de capacitat igual o inferior a 20 t/h de vapor i generadors de calor de potència igual o inferior a 2.000 tèrmies/h. Si diversos equips aïllats formen part d'una instal·lació o si diverses instal·lacions aïllades desemboquen en una sola xemeneia comuna, s'aplicarà a aquest efecte la suma de les potències dels equips o instal·lacions aïllats» i la periodicitat de mesurament de les emissions per part d'una ECMCA serà cada cinc anys.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de l'explotació la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13996. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
4.1. Aigües residuals   
Les aigües residuals domèstiques es destinen a les basses exteriors i es gestionen conjuntament amb el purí.  
Els purins junt amb l'aigua emprada en la neteja de les instal·lacions es recullen diàriament en les rases interiors situades sota la reixa. Aquests purins s'emmagatzemen en petits canals exteriors adherits a les naus, que constitueixen continuacions de les rases ubicades a l'interior.  
Actualment està en procés de construcció una bassa exterior de capacitat suficient per a albergar el purí de tota l'explotació i facilitar, així, el transport i proporcionar a l'explotació una millor capacitat d'emmagatzemament del purí.  
Els purins seran utilitzats com a fertilitzant agrícola.  
Les aigües pluvials que discorren en l'àrea de la parcel·la s'evacuen per gravetat a les parcel·les limítrofes. El terreny on se situa l'explotació és prou pla, per la qual cosa la gran majoria de les aigües pluvials seran absorbides pel mateix terreny abans d'arribar als cursos fluvials més pròxims a la granja, el riu de les Danses, situat a 250 m l'est del límit de la parcel·la, i el barranc dels Cirers, a uns 600 m a l'oest.  
En cap moment aquesta aigua entrarà en contacte amb les aigües brutes i, per tant, les pluvials estaran netes i lliures de contaminació.  
La Confederació Hidrogràfica del Xúquer emet un informe favorable sobre la gestió de les aigües residuals, amb les següents condicions, a fi d'eliminar el risc de contaminació de les aigües que podria produir-se per una incorrecta gestió dels residus que es generen en l'explotació ramadera:  
1. Respecte al tractament dels purins o fems generats pels animals es recorda que:  
D'acord amb la disposició addicional cinquena de la Llei 10/1998, de residus, la utilització com a fertilitzant agrícola d'aquests residus, quan s'utilitzen en el marc de les explotacions agràries, no tindrà la consideració d'abocament a l'efecte establits en l'article 100 del Text refós de la llei d'aigües (RD legislatiu 1/2001) i estarà subjecta a la normativa que a aquest efecte aprove el govern i a les normes addicionals que, si s'escau, aproven les comunitats autònomes.  
En tot cas, les instal·lacions ramaderes han de disposar de femers o fosses de purins amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o dels depòsits d'emmagatzemament dels fems o purins com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la mateixa llei.  
2. En qualsevol cas es recorda al titular de l'activitat que està prohibit efectuar abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem.  
3. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen les normes bàsiques d'ordenació de les explotacions porcines, modificat pel Reial decret 3483/2000, de 29 de desembre i en la Llei 6/2003, de 4 de març, de ramaderia com també a qualsevol altra normativa que a aquest efecte s'aprove.  
El nombre d'hectàrees aportat per mitjà del compromís escrit dels propietaris és suficient, atés que no se sobrepassarà la quantitat de 170 kg de nitrogen per hectàrea, i així consta en la declaració d'impacte ambiental dictada per la directora general de Planificació i Gestió del Medi de data 31 de maig de 2000, d'acord amb les recomanacions de la Directiva 91/676/CEE, de 12 de desembre sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, per la qual s'aprova el Codi valencià de bones pràctiques agràries i el Reial decret 324/2000, de 3 de març, pel qual s'estableixen normes bàsiques d'ordenació d'explotacions porcines.  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
  
\* \* \* \* \* \* \* \* \* \* \* \* \* \* \* \* \* \* \* \* \* \* \* \*  
  
6. Residus   
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998, de residus i la Llei 10/2000, de residus de la Comunitat Valenciana, seran aplicables de forma supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió dels residus d'envasos, caldrà ajustar-se al que disposa la Llei 11/1997 i el RD 782/1998, de 30 d'abril, pel qual s'aprova el reglament per al desplegament i execució d'envasos i residus d'envasos.  
Així mateix, quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 7.200 porcs d'enceball i 3.782 porcs de transició.  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En el termini màxim de tres mesos s'hauran de presentar els documents d'acceptació dels residus LER 150110\*, 180202\*, 180205\* i 180208\*.  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió.   
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 15.12.2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i s'eliminaran segons el que estableix aquest reglament.  
S'haurà de portar un registre documental relatiu a la producció i utilització de fem, en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat, la identificació de les parcel·les i dels cultius destinataris amb el detall necessari per a acreditar que la utilització del residu ramader com a fertilitzant orgànic es realitza adequadament i a la retirada per una empresa autoritzada de les baixes animals generades en l'explotació.  
7. Mesures que s'han d'adoptar en situacions diferents a les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada.   
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Altres condicions  
Les instal·lacions amb què s'ha de dotar l'explotació compliran el que disposa l'article 5 del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, es tindrà en compte allò recollit en el Reial decret 1048/1994, de 20 de maig, relatiu a les normes mínimes per a la protecció de porcs.  
L'explotació i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
9. Impacte ambiental  
En tot allò no recollit en aquesta autorització ambiental integrada s'atendrà al compliment de les condicionas establides en la declaració d'impacte ambiental dictada per la directora general de Planificació i Gestió del Medi de data 31 de maig de 2000.  
10. E-PRTR  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre, en el qual s'acredite el compliment del contingut de l'autorització ambiental integrada.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Agromat, SL disposa d'una explotació d'engreixament de bestiar porcí amb emplaçament a la partida de les Casetes, parcel·la 93 del polígon 2, del terme municipal de Benlloch (Castelló), amb una capacitat de 7.200 places de porcs d'enceball de 20 a 10 kg i 3.782 places de porcs de transició de 6 a 20 kg. No obstant això, en el projecte s'assenyala que està en procés una sol·licitud d'actualització de la capacitat a 19.800 places.  
La procedència dels animals és de granges productores de gorrins propietat del titular o de la qual és soci. Els animals arriben a l'explotació amb uns 6 kg de pes. A l'explotació es realitza el període de transició i enceball per tal que assolisquen 100 kg de pes viu mitjà. Amb aquest pes final, es transporten a un escorxador industrial per al seu sacrifici i posterior consum humà. Com que l'explotació disposa de 7.200 places d'enceball i sabent que la mortalitat en aquesta etapa és, aproximadament, d'un 4%, es pot afirmar que el nombre de porcs amb destinació a l'escorxador que ixen de l'explotació a l'any és de 18.662.  
L'explotació disposa de 45 naus.  
El procés productiu té com a entrades les matèries primeres, aigua i energia, i com a eixides els animals morts, purí i emissions a l'atmosfera.  
Les aigües residuals domèstiques es destinen a les basses exteriors i es gestionen conjuntament amb els purins, que seran utilitzats com a fertilitzant agrícola.  
Els purins juntament amb l'aigua emprada en la neteja de les instal·lacions es recullen diàriament en les rases interiors situades sota la reixa. Aquests purins s'emmagatzemen en xicotets canals exteriors adherits a les naus, que constitueixen continuacions de les rases ubicades a l'interior.  
Actualment està en procés de construcció una bassa exterior de capacitat suficient per a albergar el purí de tota l'explotació i facilitar així el transport i proporcionar a l'explotació una millor capacitat d'emmagatzemament del purí.  
La capacitat total d'emmagatzemament és de 8.333,87 m³, suficient per a les dejeccions produïdes durant tres mesos d'activitat, d'acord amb el Reial decret 324/2000, de 3 de març, de normes bàsiques d'ordenació de les explotacions porcines.  
El volum de dejeccions que es produeix és de 15.555,64 m³/any, equivalent a 56.700,58 kg N/any i la capacitat d'emmagatzemament és de 6,43 mesos. La quantitat màxima de fem que s'ha d'aplicar serà aquella que continga un màxim de 170 kg/any de nitrogen, de tal manera que es necessitarà un total de 333,53 hectàrees.